OzLabs/hebrew-wiki-articles huggingface dataset:
גובריאס

גובריאס, (המאה ה-6 לפנה"ס) היה אציל פרסי חשוב. סייע בהפלת שלטונו של ברדיה, והיה גיסו של דריווש הראשון, ואביו של המצביא המפורסם מרדוניוס.

==ביוגרפיה==
לפני שיצא למסעו למצרים רצח מלך פרס כנבוזי השני את אחיו ברדיה ששימש כעוצר, אולם דבר הרצח נודע אך למעטים ביניהם כהן דת בשם גאומתה שהיה דומה דמיון מפליא לברדיה המת. על כן החליט גאומתה להתחזות לברדיה והכריז על מרד נגד כנבוזי. כאשר כנבוזי שמע על כך הוא קפץ על סוסו בזעם וחרבו נתקעה בטעות בגופו ופצעה אותו פצעי מוות. על פי מסורת אחרת כנבוזי התאבד בכוונה תחילה.

המתחזה הפך איפה למלך החוקי. אולם אציל בשם אוטאנס גילה זאת ויזם קשר להתנקש במתחזה. הצטרפו אליו עוד שישה אצילים פרסיים ביניהם דריווש, וגובריאס. חלק מהקושרים ואוטאנס בראשם סברו שיש לתכנן היטב את המהלכים ולנסות לגייס עוד בעלי ברית בטרם יבצעו את ההתנקשות. אולם גובריאס ודריווש טענו שיש לפעול במהירות. בדרכם לארמון נודע לקושרים על התאבדותו של פריכסספס, אחד מקציניו של כנבוזי שהמתחזה ניסה לשכנע אותו להצהיר שהוא המלך האמיתי. השמועה עודדה את הקושרים שנכנסו לארמון ללא התנגדות כיוון שהיו מוכרים שם. חמישה מביניהם תקפו את אחיו של המתחזה, בעוד גובריאס ודריווש דלקו אחרי המתחזה. גובריאס החל להאבק בו. דריווש חשש להתערב כיוון שלא רצה לפגוע בגובריאס אולם גובריאס עודד אותו לעשות זאת, דריווש הכה והרג את המתחזה.

לאחר ההתנקשות היה גובריאס ראש תומכיו של דריווש שעלה לשלטון כיוון שהיה מקורב לבית המלוכה הפרסי. הוא נשא לאשה את אחותו של דריווש, ונתן לדריווש לאשה את בתו מנישואים קודמים. מנישואיו עם אחות דריווש נולד המצביא מרדוניוס, שנישא לארטזוסטרה בתו של דריווש ואחותו של חשיארש. 

גובריאס זכה לכבוד רב בחצר המלוכה הפרסית. הוא מונה כמושל של עילם ודיכא שם מרידה מקומית. וכן השתתף במסעו של דריווש נגד הסקיתים. הוא נזכר על לוח משנת 498 לפנה"ס שנמצא בפרספוליס. על פי הלוח הוא היה האיש החשוב ביותר בממלכה לאחר המלך ונסיך הכתר. בנו מרדוניוס השתתף במלחמת פרס יוון.

בקברו של דריווש בנקש-י רוסתם נמצא איור של אדם נושא חנית ומעליו כתוב: "גובריאס Pâtišuvariš נושא את החנית של המלך דריווש". משמעות המילה Pâtišuvariš נותרה בגדר תעלומה, וסביר להניח שמדובר בכפר או שבט.
==לקריאה נוספת==
*הרודוטוס, היסטוריה, תרגמו וכתבו מבואות: בנימין שימרון ורחל צלניק-אברמוביץ, פפירוס, בית ההוצאה - אוניברסיטת תל אביב, 1998
==הערות שוליים==

קטגוריה:הממלכה האחמנית
קטגוריה:אחשדרפנים
המישור הגדול הצפוני

המישור הגדול הצפוני (בהונגרית: Észak-Alföld) הוא אחד מחבלי הונגריה המוגדרים לצרכים סטטיסטיים ותכנוניים ושוכן בחלקו הצפון-מזרחי של המדינה. הוא כולל בתוכו את המחוזות היידו-ביהר, יאס-נאג'קון-סולנוק וסבולץ'-סטמאר-ברג. מרכז החבל נמצא בעיר דברצן.

== ערים מרכזיות ==
{| class="wikitable" cellpadding="10"
! שם העיר !! אוכלוסייה
|-
| דברצן || | 201,981
|-
| נירג'האזה || | 117,689
|-
| סולנוק || | 71,765
|-
| היידובסרמן || | 30,717
|-
| יאסברן || | 26,360
|-
| היידוסובוסלו || | 23,781
|}

==קישורים חיצוניים==
https://www.hnp.hu/hu אתר הפארק הלאומי הורטובג’ (בהונגרית)

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: חבלים
מדליית החייל

מדליית החייל (באנגלית: Soldier's Medal) היא העיטור הגבוה ביותר המוענק לחיילי צבא ארצות הברית על גבורה שלא במהלך קרב. העיטור יכול להיות מוענק גם לאנשי צבא ידידותי עבור מעשה גבורה במהלך תמיכה במבצעי צבא ארצות הברית אך לא במהלך קרב. 

העיטור נוסד בהתאם להחלטת הקונגרס של ארצות הברית מ-2 ביולי 1926. על פי הקריטריונים מעשה הגבורה צריך לכלול סיכון עצמי והתנדבות לסיכון החיים שלא במהלך עימות עם כוחות צבא אויב. רמת הגבורה שהופגנה צריכה להיות לפחות כמו זו שנדרשת על מנת לקבל את עיטור צלב התעופה המצוינת. העיטור לא יוענק רק על בסיס הצלת חיים. הוא השביעי בבכורתו מבין עיטורי הצבא.

בחזית המדליה עיטם לבן-ראש הניצב על פסקס.

בין מקבלי מדליית החייל:
*קולין פאוול על חילוץ עמיתיו למסוק שהתרסק
*שלושת אנשי צוות המסוק שפעלו להפסקת טבח מי ליי וחילוץ הנפגעים ממנו. הם קיבלו את העיטור 30 שנים לאחר האירוע.
*קולונל אוורט ספיין על פעולותיו מיד לאחר הפיגוע במרתון בוסטון. 
*אלכס סקרלטוס על פעולתו לעצירת המפגע ברכבת בצרפת באוגוסט 2015
*חבר הקונגרס והקולונל במילואים בראד ונסטרופ על פועלו לסיוע לנפגעי ההתקפה על חברי הקונגרס בווירג'יניה 2017

==קישורים חיצוניים==

==הערות שוליים==

*
קטגוריה:ארצות הברית: עיטורים
קטגוריה:צבא ארצות הברית
לוטשנטל ברייטהורן

לוטשנטל ברייטהורן (בגרמנית: Lötschental Breithorn), נקרא גם ברייטהורן (Breithorn), הוא הר ברכס האלפים הברניים המתנשא לגובה של 3,785 מטר מעל פני הים, וממוקם בקנטון ואלה בשווייץ.

==גאוגרפיה==
ההר הוא חלק מהרכס המפריד בין עמק הרון מדרום ועמק לוטשן מצפון וממוקם בו בין ההרים ברייטלאיהורן ממערב ולונזהורנר ממזרח.

ההר הוא חלק מרכס נוסף העובר מדרום לצפון ומפריד בין עמק בלטשידר (Baltschiedertal) ועמק קרחון אובראלטש המתחיל בהר אונטרבכהורן שעל עמק הרון עובר דרך הנסטהורן ומסתיים בלוטשנטל ברייטהורן.

ישנו הר נוסף בשם ברייטהורן המתנשא גם הוא מעל עמק לוטשן ונקרא לאוטרברונן ברייטהורן.

==קישורים חיצוניים==

* [http://www.hikr.org/dir/Breithorn_Lötschentaler_Breithorn_565/ לוטשנטל ברייטהורן באתר Hikr]

קטגוריה:האלפים הברניים
קטגוריה:ואלה: הרים
ברייטלאיהורן

ברייטלאיהורן (בגרמנית: Breitlauihorn) הוא הר ברכס האלפים הברניים המתנשא לגובה של 3,655 מטר מעל פני הים, וממוקם בקנטון ואלה בשווייץ.

==גאוגרפיה==
ההר הוא חלק מהרכס המפריד בין עמק הרון מדרום ועמק לוטשן מצפון וממוקם בו בין ההרים ביטשהורן ממערב ולוטשנטל ברייטהורן ממזרח.

למרגלות ההר מצפון בעמק לוטשן שוכנת העיירה בלאטן.

==קישורים חיצוניים==

* [http://www.hikr.org/dir/Breitlauihorn_569/ ברייטלאיהורן באתר Hikr]

קטגוריה:האלפים הברניים
קטגוריה:ואלה: הרים
ארטפרנס (בן היסטספס)

ארטפרנס, היה אציל פרסי חשוב. בנו של היסטספס, אחיו של דריווש הראשון, ואביו של המצביא ארטפרנס. ארטפרנס היה גם האחשדרפן של אסיה הקטנה בתקופת המרד האיוני.

==ביוגרפיה==
ארטפרנס היה בנו של היסטספס אציל פרסי חשוב ממשפחת האחמנידים. להיסטספס נולדו סך הכל ארבעה בנים דריווש, ארטבנוס, ארטנס, וארטפרנס. 

לאחר מותו של המלך כנבוזי השני במצרים, תפס את השלטון כהן דת בשם גאומתה שהתחזה לברדיה אחיו המת של כנבוזי. אציל בשם אוטאנס גילה את המרמה וארגן קשר להתנקש במתחזה. אל הקשר הצטרף גם דריווש אחיו של ארטפרנס. המתחזה נרצח ולאחר סכסוך קצר עלה דריווש לשלטון. דריווש מינה את ארטפרנס אחיו למשרת הסטרפ של אסיה הקטנה ומושבו היה בסרדיס.

האתונאים הגיעו אליו בבקשה לברית הגנה נגד ספרטה. בתמורה דרש ארטפרנס "אדמה ומים" כסמל לכניעה. השליחים האתונאים הסכימו אולם נענשו על כך בשובם חזרה לעיר. הברית בין אתונה לפרס התפוררה כיוון שארטפרנס העניק מקלט לטיראן האתונאי היפיאס שנמלט מהעיר הוא דרש מהאתונאים להחזיר אותו לעיר האתונאים סרבו. 

בשנת 501 לפנה"ס בערך הגיש טיראן מילטוס אריסטגורס הצעה לארטפרנס לכבוש את האי נקסוס. ארטפרנס נענה ברצון ולאחר שקיבל אישור מהמלך נתן ארטפרנס לאריסטגורס 200 ספינות ואף צרף אליהן מצביא פרסי בשם מגבטס. אולם אריסטגורס ומגבטס הסתכסכו ומגבטס הכשיל את המצור. לאחר האירוע פרץ המרד האיוני, המורדים תקפו את סרדיס אולם לא הצליחו לכבוש אותה והסתפקו בהעלאתה באש. לאחר מכן הובסו המורדים בקרב לאדה וארטפרנס חזר לשלוט. כדי למנוע מרידות נוספות הוחלט להקל על התושבים, נעשתה חלוקה צודקת יותר של המיסים והוקם בית דין מיוחד לבוררות. מאוחר יותר ביטל מרדוניוס חתן המלך את הטיראניה בערים השונות והרשה להן להקים דמוקרטיות.

בנו ארטפרנס, לקח חלק בקרב מרתון.

==לקריאה נוספת==
*הרודוטוס, היסטוריה, תרגמו וכתבו מבואות: בנימין שימרון ורחל צלניק-אברמוביץ, פפירוס, בית ההוצאה - אוניברסיטת תל אביב, 1998

==קישורים חיצוניים==
* 

==הערות שוליים==

קטגוריה:הממלכה האחמנית
קטגוריה:אחשדרפנים
קטגוריה:אישים שחיו במאה ה-5 לפנה"ס
העקרונות של ליטלווד

העקרונות של ליטלווד הם שלושה כללים היוריסטיים באנליזה מתמטית ממשית, המדגימים את חשיבותה של תורת המידה. העקרונות מופיעים בספרו של ג'ון ליטלווד, "הרצאות על התאוריה של פונקציות", משנת 1944: 

המונח "כמעט" בהקשר זה מתייחס להזנחה של קבוצה הקרובה כרצוננו לקבוצה ממידה אפס, ושלושה עקרונות אלה מבטאים עובדות מתמטיות מוצקות, כפי שבא לידי ביטוי בתוצאות המתמטיות המפורטות:

* רגולריות של מידת לבג - הביטוי הפורמלי לעיקרון הראשון
* משפט לוזין - הביטוי הפורמלי לעיקרון השני
* משפט אגורוף - הביטוי הפורמלי לעיקרון השלישי

==לקריאה נוספת==

* Littlewood, J. E. (1944). Lectures on the Theory of Functions. Oxford University Press. p. 26

קטגוריה:תורת המידה
קטגוריה:היוריסטיקה
משפט מונטל

באנליזה מרוכבת, משפט מונטל הוא משפט המספק תנאי הכרחי לקיום תת-סדרת פונקציות הולומורפיות וחסומות המתכנסת במידה שווה על תתי קבוצות קומפקטיות. באופן שקול, המשפט קובע כי משפחת פונקציות הולומורפיות חסומות מקומית היא נורמלית.

זהו משפט יסודי באנליזה מרוכבת, המשמש כלי להוכחת טענות ומשפטים בתחום, כמו משפט ההעתקה של רימן. המשפט נקרא על שמו של המתמטיקאי הצרפתי פאול מונטל, שעסק בעיקר בתורת הפונקציות ההולומורפיות.

==ניסוח==
יהי <math>\Omega \subseteq \mathbb{C}</math> תחום פתוח וקשיר במישור המרוכב. תהי <math>\{f_n : \Omega \to \mathbb{C}\}</math> סדרת פונקציות הולומורפיות וחסומות. אז קיימת תת-סדרה <math>\{f_{n_k}\}</math> המתכנסת במידה שווה על כל תת-קבוצה קומפקטית <math>K \subseteq \Omega</math>.

בשפה של משפחות פונקציות נורמליות, הטענה אומרת שמשפחת הפונקציות החסומות היא נורמלית.

===גרסה חלשה===
למעשה, מספיק לדרוש חסימות מקומית על כל תת-קבוצה קומפקטית והמשפט עדיין יהיה נכון.

פורמלית, בתנאים הנ"ל, במקום להניח חסימות גלובלית, מספיק להניח שלכל <math>K \subseteq \Omega</math> קומפקטית קיים חסם לפונקציות על קבוצה זו.

==משפט ויטלי==
משפט ויטלי הוא משפט בעל אופי דומה למשפט מונטל, ולמעשה שקול לו.

נניח ש-<math>\{f_n\}</math> סדרת פונקציות הולומורפיות וחסומות, וקיימת סדרה <math>\{z_n\} \subseteq \Omega</math> המתכנסת לגבול <math>z_0 \in \Omega</math>. אם סדרת הפונקציות מתכנסת על הסדרה הנ"ל, אז קיימת עבורה תת-סדרה המתכנסת במידה שווה על כל תת-קבוצה קומפקטית.

==קומפקטיות סדרתית==
משפט מונטל טוען בפרט שאוסף הפונקציות החסומות (באחידות) בתחום קומפקטי הוא קומפקטי סדרתית. היות שזהו מרחב מטרי, נובע שהוא גם קומפקטי.

==מרחבי מונטל==
מרחבי פונקציות המקיימים את משפט מונטל נקראים מרחבי מונטל. מרחבי מונטל הם מרחבים וקטוריים טופולוגיים בהם כל תת-קבוצה סגורה וחסומה היא קומפקטית. הם גם מקיימים את תכונת היינה בורל.

קטגוריה:משפטים באנליזה מרוכבת
קטגוריה:קומפקטיות
משפט הורוויץ (אנליזה מרוכבת)

משפט הורוויץ הוא משפט באנליזה מרוכבת בדבר האפסים של סדרת פונקציות הולומורפיות המתכנסת במידה שווה על תתי קבוצות קומפקטיות.

המשפט נקרא על שמו של אדולף הורוויץ, מתמטיקאי שעסק רבות בתורת הפונקציות המרוכבות. בהוכחת משפט ההעתקה של רימן יש שימוש במשפט הורוויץ.

תהי <math>\{ f_n : \Omega \to \mathbb{C} \}</math> סדרת פונקציות הולומורפיות על תחום פתוח וקשיר <math>\Omega</math>. נניח שהסדרה מתכנסת במידה שווה על כל תת-קבוצה קומפקטית לפונקציה <math>f</math>. אם לפונקציית הגבול יש שורש <math>z_0</math> מסדר <math>m</math>, אז החל ממקום מסוים, לכל <math>f_k</math> יש בדיוק <math>m</math> שורשים בסביבה מספיק קטנה של <math>z_0</math>. בנוסף, כאשר <math>k \to \infty</math> השורשים שואפים ל-<math>z_0</math>.

== הוכחה ==
<math>f</math> אינה זהותית 0 ולכן האפסים שלה מבודדים, בפרט קיים <math>r>0</math> כך ש<math>f</math> אינה מתאפסת ב <math>\bar{B}(z_0,r)\backslash z_0</math>. 

כעת מעקרון הארגומנט <math>\frac{1}{2\pi i}\int_{\partial B(z_0,r)} f'(z) / f(z) dz = N_f(B(z_0,r))=m</math>. 

<math>f_k</math> מתכנסת במידה שווה ל<math>f</math> על תתי קבוצות קומפקטיות ולכן ממשפט ויירשטראס <math>f'_k </math> מתכנסת במידה שווה ל<math>f'</math> על תתי קבוצות קומפקטיות, בנוסף <math>f</math> אינה מתאפסת על <math>\partial B(z_0,r)</math> ,<math>f</math> רציפה ו<math>\partial B(z_0,r)</math> היא קבוצה קומפקטית ולכן ממשפט ויירשטראס קיים <math>\delta>0</math> כך ש <math>|f|>\delta</math> על <math>\partial B(z_0,r)</math>, מהתכנסות במידה שווה החל ממקום מסוים <math>|f_k|>\frac{\delta}{2}</math> על <math>\partial B(z_0,r)</math>. על כן נקבל כי <math>f'_k/f_k \rightarrow f'/f</math> במידה שווה על <math>\partial B(z_0,r)</math>.

לכן, <math>\frac{1}{2\pi i}\int_{\partial B(z_0,r)} f'(z) / f(z) dz =\lim_{k \to \infty} \frac{1}{2\pi i}\int_{\partial B(z_0,r)} f_k'(z) / f_k(z) dz</math>

מעקרון הארגומנט <math>\frac{1}{2\pi i}\int_{\partial B(z_0,r)} f_k'(z) / f_k(z) dz = N_{f_k}(B(z_0,r))
</math> ובפרט זהו מספר שלם, על כן זו סדרה מתכנסת של מספרים שלמים ולכן החל ממקום מסוים היא קבועה ושווה לגבול שלה כלומר

<math>\frac{1}{2\pi i}\int_{\partial B(z_0,r)} f_k'(z) / f_k(z) dz = m
</math> 

ומעקרון הארגומנט ינבע של<math>f_k
</math> יש בדיוק <math>m
</math> שורשים בסביבה זו.

==מסקנות==
* גרסה נפוצה של המשפט היא - אם בסדרת פונקציות כנ"ל אף פונקציה לא מתאפסת, אז פונקציית הגבול היא או אפס זהותית, או שאיננה מתאפסת אף היא.
* אם בסדרת פונקציות כנ"ל כל פונקציה היא חד-חד-ערכית, אז פונקציית הגבול היא או חד חד ערכית או קבועה.

==קישורים חיצוניים==
* 

הורוויץ
פאם ריינולדס

פאם ריינולדס לוורי (באנגלית: Pam Reynolds Lowery, 1956-2010), מאטלנטה, ג'ורג'יה הייתה זמרת ומלחינה אמריקאית. בשנת 1991, בגיל 35 חוותה ריינולדס מוות קליני במכון הנוירולוגי "בארו" שבפיניקס, אריזונה במהלך ניתוח מוח שנערך על ידי רוברט פ. ספטסלר. המקרה שלה הוא אחד הידועים והמתועדים ביותר עקב הנסיבות יוצאות הדופן בהן הוא קרה.

ריינולדס הייתה במעקב וניטור צמוד לאורך החוויה כולה. במהלך הניתוח היה שלב בו לא נרשמו גלי מוח כלל, וכן לא הייתה זרימת דם למוח, היא נכנסה למצב של מוות קליני. ריינולדס תיארה פרטים מדויקים לגבי התרחשויות בעת הניתוח אשר לא הייתה לה אפשרות לכאורה לדעת אותם, אך אומתו והוגדרו על ידי הצוות המנתח כנכונים. 

ריינולדס נפטרה בשנת 2010 מהתקף לב, בגיל 53.

== ראו גם ==
* אניטה מורג'אני
* דריית'לם
* פים ואן לומל

== לקריאה נוספת ==
<div class="mw-content-ltr">
* French, Chris. (2009) "Near-Death Experiences and the Brain". עמודים 187-203 
</div>

== קישורים חיצוניים ==
* G.M. Woerlee, [http://neardth.com/pam-reynolds-near-death-experience.php "Pam Reynolds Near Death Experience"]

קטגוריה:מוות קליני
קטגוריה:חוויות סף מוות
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010
המרד על הבאונטי (סרט, 1935)

המרד על הבאונטי (באנגלית: Mutiny on the Bounty) הוא סרט קולנוע אמריקאי בבימויו של פרנק לויד משנת 1935. בסרט מככבים צ'ארלס לוטון וקלארק גייבל בתפקידים ראשיים. הסרט מבוסס על ספרם של צ'ארלס נורדהוף וג'יימס נורמן האל משנת 1932. למרות חוסר הדיוק בסרט, הוא זכה להצלחה ביקורתית וכלכלית. הסרט היה מועמד לשמונה פרסי אוסקר, ומתוכם הוא זכה בפרס אוסקר לסרט הטוב ביותר.

==פרסים ומועמדויות==
בטקס פרסי האוסקר הסרט זכה בפרס אוסקר לסרט הטוב ביותר, נכון לשנת 2015 הוא הסרט האחרון שזכה רק בקטגוריה הזו (הקודמים לו היו "מנגינת ברודוויי" ו"גרנד הוטל"). הסרט היה גם מועמד בשבע קטגוריות נוספות; הבמאי הטוב ביותר (עבור פרנק לויד, הפסיד לג'ון פורד על "המלשין"), התסריט המעובד הטוב ביותר (עבור טלבוט צ'אנינג, ג'ולס פרת'מן וקארי וילסון הפסידו לדודלי ניקולאס על "המלשין"), שלוש מועמדויות לשחקן הטוב ביותר (עבור צ'ארלס לוטון, קלארק גייבל ופרנצ'וט טון הפסידו לויקטור מקלגלן על "המלשין"), הפסקול הטוב ביותר (עבור נאט פינסטון והרברט סוטשרט הפסידו למקס שטיינר על "המלשין") והעריכה הטובה ביותר (עבור מרגרט בות' הפסידה לראלף דוסון על "ליל קיץ"). הסרט הוא היחידי אי פעם ששלושה משחקניו היו מועמדים באותה קטגוריה.

מכון הסרטים האמריקאי דירג את הסרט במקום ה-86 ברשימת הסרטים הטובים ביותר בכל הזמנים ואת ויליאם בליי המגולם על ידי לוטון במקום ה-19 ברשימת הנבלים הטובים ביותר בכל הזמנים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: הסרט הטוב
קטגוריה:סרטי דייוויד ניבן
קטגוריה:סרטים אמריקאיים משנת 1935
עוזי פריידקין

עוזי פריידקין (נולד ב-22 בדצמבר 1950) הוא מילונאי, עורך ומתרגם ישראלי. שימש כעורך הראשי של מילון "רב-מילים" שיצא לאור ב-1997 במהדורה מודפסת וכיום קיים כמילון מקוון.

== ביוגרפיה ==
נולד בשם יֶז'י פריידקין (בפולנית: Jerzy Freidkin) בלודז' שבפולין. הוריו, דוד ובלה פריידקין, עברו את מלחמת העולם השנייה בגטו לודז' ובאושוויץ. בשנת 1957 הגיעה משפחתו לישראל במסגרת "עליית גומולקה" והשתקעה בהרצליה, שם החל את לימודי בית הספר היסודי ללא ידיעת עברית. בהמשך למד ב"תיכון חדש" בתל אביב ובאוניברסיטה העברית בירושלים (פילוסופיה ופסיכולוגיה).

לאחר מספר שנים שבהן עבד כעורך בהוצאות ספרים, שימש בשנות התשעים כעורך הראשי של מילון "רב-מילים". בעשור הראשון והשני של המאה ה-21 עבד בהוצאת שוקן כעורך באנציקלופדיה העברית המקוונת (שטרם יצאה לאור).

נשוי למינה פריידקין, העוסקת אף היא במילונאות, עריכה ותרגום. בנו, בן פריידקין, הוא מוזיקאי ג'אז.

== עבודתו המילונאית ==
עוזי פריידקין שימש כעורך הראשי של מילון "רב-מילים", המהווה חלק ממפעל למילונאות ולבלשנות חישובית שבראשו עמד המתמטיקאי וחוקר מדעי המחשב פרופ' יעקב שויקה. הגישה שננקטה במילון "רב-מילים", הן בגרסתו המודפסת והן בגרסתו המקוונת, חוללה שינוי בהשוואה למילונים העבריים הקודמים, שהאחרון שבהם היה מילון אבן-שושן. השפעת גישה מילונאית זו ניכרת במילונים העבריים והדו-לשוניים שיצאו לאור אחרי מילון "רב-מילים".

מסימני ההיכר של גישתו המילונאית: שימת הדגש על העברית המודרנית; הענקת מקום מרכזי לעברית הבינונית (המשלבים שבין הלשון הספרותית לבין לשון הדיבור העממי); הכרה בחשיבותו של הסלנג; הבאת מידע על הסביבה הלשונית של המילה המוגדרת; הגברת נגישותם של הערכים למשתמשי המילון והכרה במשקלן של המילים הלועזיות שנטמעו בתוך העברית.

את מדיניות העריכה שננקטה במילון "רב-מילים" הציג עוזי פריידקין במאמר מסכם שפורסם ב"לשוננו לעם".

== פעילותו הספרותית ==
במסגרת עבודתו כמתרגם תרגם מפולנית את ספרה של יואנה אולצ'אק-רוניקר, "בגן הזיכרון", שיצא לאור בשנת 2012 בהוצאת שוקן.

תרגם, יחד עם רעייתו מינה פריידקין, שירים מפולנית, צרפתית, גרמנית ויידיש, שפורסמו בכתבי עת ספרותיים (מֹאזנַיִם, הו!, המוסך, עתון 77 ועוד) ובאנתולוגיה "דאדא וסוריאליזם בצרפת" שיצאה לאור בשנת 1992 בהוצאת הקיבוץ המאוחד.

בין הספרים שערך ניתן למנות את "שבילים בקמח" מאת ויולה ויין, שיצא לאור ב-2005 בהוצאת קרן (מפולנית: ענת זיידמן).

=== מילונים בעריכתו ===
* "רב-מילים - המילון השלם", סטימצקי, המרכז לטכנולוגיה חינוכית, ידיעות אחרונות וספרי חמד, 1997. ראש המערכת: פרופ' יעקב שויקה, עורך ראשי: עוזי פריידקין
* "רב- מילים הצעיר", ראש המערכת: פרופ' יעקב שויקה, עורכת: יעל צחי-ינאי, יועץ למילונאות: עוזי פריידקין
* "מילון הניבים (אנגלי-עברי)", אריה גולן, הוצאת שוקן, 2006. עורך ראשי: עוזי פריידקין, עורכת: פרופ' דורית רביד
* "מילון שימושי חדיש, עברי-רוסי, רוסי-עברי", יוסף גורי, המרכז לטכנולוגיה חינוכית, 1992, יועצים למילונאות: פרופ' יעקב שויקה ועוזי פריידקין

==קישורים חיצוניים==

* 

==הערות שוליים==

קטגוריה:מילונאים כותבי עברית
קטגוריה:מילונאים ישראלים
קטגוריה:מלינגו
קטגוריה:עולים בשנות ה-1950
קטגוריה:ישראלים ילידי פולין
קטגוריה:ישראלים שנולדו ב-1950
מפציץ צלילה

מפציץ צלילה מסוג [[SBD דונטלס]]
מפציץ צלילה הוא מטוס מפציץ הצולל לעבר מטרתו ובכך מגביר את דיוק הפגיעה. שיטת הפצצה זו מאפשרת לטייס לשמור על קשר עין עם המטרה ולכוון את מטוסו לכדי דיוק מרבי, מה שחשוב במיוחד כאשר מדובר במטרות נעות כגון אוניה או כלי רכב. שחרור הפצצה או החימוש מתרחש בקרבה רבה יותר למטרה מה שמגביר את הסכוי לפגיעה, זאת לעומת מפציצים אשר משחררים את חימושם לרוב בגבהים רמים יותר.

מפציץ צלילה צולל בזווית תלולה (בדרך כלל בין 45 ל-70 מעלות), מה שדורש משיכה מהירה כלפי מעלה לאחר שחרור הפצצה. שינוי מיידי זה בזווית הטיסה מייצר מאמץ רב על המטוס ועל הטייס, מה שדרש פיתוח של מפציצי צלילה בעלי גוף מטוס חזק יותר מהנהוג, זאת בנוסף להכשרת הטייסים להתמודדות עם הצלילה והמשיכה כלפי מעלה. באחד ממפציצי הצלילה הנפוצים והמוכרים במלחמת העולם השנייה, היונקרס Ju 87 "שטוקה", אף נבנה מנגנון המושך את המטוס כלפי מעלה באופן אוטומטי במקרה והטייס איבד הכרה במהלך הצלילה.

מפציצי צלילה היו נפוצים במהלך מלחמת העולם הראשונה ובמיוחד במהלך מלחמת העולם השנייה, כאשר רוב הצבאות פיתחו מפציצים מסוג זה. עם הופעת פצצות גדולות יותר וחימושים מדויקים יותר בשנים שלאחר מלחמת העולם השנייה, ירד הצורך במפציצי צלילה באופן משמעותי. גורם נוסף שתרם משמעותית לדעיכת מפציצי הצלילה היה התגברות הדיוק ועוצמת האש של נשק נגד מטוסים, אליו היו מפציצי הצלילה פגיעים במיוחד.

==מפציצי צלילה של מלחמת העולם השנייה==
<gallery>
קובץ:Junkers Ju 87Ds in flight Oct 1943.jpg|יונקרס Ju 87, גרמניה.
קובץ:Aichi D3A Type 99.jpg|אאיצ'י D3A, יפן.
קובץ:A36 Invader.jpg|A-36 אפאצ'י, ארצות הברית.
קובץ:Fairey Barracuda Mk II.jpg|פיירי ברקודה, הממלכה המאוחדת.
קובץ:Dauntless bomb drop.jpg|דאגלס SBD דונטלס, ארצות הברית.
קובץ:Curtiss SB2C-5 Helldiver warbird in flight.jpg|קרטיס SB2C הלדייבר, ארצות הברית.
קובץ:Yokosuka D4Y3 in the field.jpg|יוקוסוקה D4Y, יפן.
</gallery>

==ראו גם==
* מפציץ טורפדו
* מטוס תקיפה

==קישורים חיצוניים==

* [http://www.militaryfactory.com/aircraft/ww2-dive-bomber-aircraft.asp מפציצי צלילה] באתר 'מיליטרי היסטורי'.
* [http://pwencycl.kgbudge.com/D/i/Dive_Bombers.htm מפציץ הצלילה] באתר 'אנציקלופדיית המלחמה באוקיינוס השקט'.
* 

קטגוריה:מפציצים
קטגוריה:כלי טיס צבאיים
מיכאל לפידות

מיכאל (מיש) לפידות (נולד ב-20 בנובמבר 1939, ברחובות) כיהן כראש עיריית רחובות בשנים 1989–1993.

==ביוגרפיה==
לפידות הוא בנם של האחות רות לפידות מבית אולנדורף ואלפרד לפלר, מי שהיה הלבורנט הראשי במכון ויצמן למדע. הוא סיים לימודים יסודיים ותיכוניים ברחובות ושירת בצה"ל בין השנים 1957–1960. לאחר שחרורו מהצבא למד באוניברסיטה העברית בירושלים מדעי המדינה וסוציולוגיה והשלים תואר ראשון ב-1963. שימש מזכיר סיעת מפא"י בכנסת ומרכז הנהלת הקואליציה בשנים 1961–1965. בשנים 1965–1969 מילא את תפקיד מנהל הלשכה של ראש עיריית תל אביב, מרדכי נמיר. מ-1969 עבד במשרד החוץ כמנהל לשכתו של שר החוץ, אבא אבן וכממונה על קשרי העיתונות וההסברה בשגרירות ישראל בגרמניה המערבית.

מ-1973 עד 1983 היה מנכ"ל של מפעל משפחתי ובתקופה זו החל לעסוק בפוליטיקה עירונית ברחובות מטעם מפלגת העבודה. בין השנים 1978–1989 היה סגן ראש עיריית רחובות ומ-1989 עד 1993 ראש העירייה.

לאחר סיום הקדנציה שלו כראש עירייה עבר לפידות לעיסוק בניהול מפעלים, השתתפות בדירקטוריונים והשלים לימודים לתואר שני במשפטים באוניברסיטת בר-אילן.

לפידות נשוי לאדריכלית דליה לבית ענבי.

== קישורים חיצוניים ==
* [https://web.archive.org/web/20150226213634/http://www.netanya-moreshet.org.il/Info/founder_show.aspx?id=71142 קורות חיים]
* [https://www.rehovotarchive.org.il/cgi-webaxy/item?341 מיכאל לפידות] באתר הארכיון לתולדות רחובות

קטגוריה:ראשי עיריית רחובות
קטגוריה:חברי מועצת העיר רחובות
קטגוריה:דירקטורים ישראלים
קטגוריה:מנכ"לים ישראלים
קטגוריה:דיפלומטים ישראלים
קטגוריה:בוגרי האוניברסיטה העברית בירושלים
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1939
אריאלה בן-אברהם

אריאלה בן אברהם (נולדה ב-6 באוקטובר 1970) היא תת-אלוף (מיל') בצה"ל, שכיהנה כצנזורית הצבאית הראשית. קודם לכן שירתה כסגנית דובר צה"ל.
150px
==ביוגרפיה==
בן אברהם נולדה בצרפת ועלתה לישראל בגיל 4.

את שירותה הצבאי החלה במערך הדוברות של חיל הים. בהמשך, שימשה קצינת ת"ש וח"ן של חיל הים וכיהנה כראש מדור יחסי ציבור ותקשורת של החיל. בפברואר 2003 מונתה לראש ענף תקשורת בחטיבת דובר צה"ל והועלתה לדרגת סגן-אלוף. היא מילאה תפקיד זה במהלך ההתנתקות ומלחמת לבנון השנייה תחת דוברות צה"ל רות ירון ומירי רגב. ביולי 2007 מונתה לראש ענף הסברה בפיקוד העורף, ושימשה בתפקיד במהלך מבצע עופרת יצוקה. במהלך שירותה בתפקיד העלה פיקוד העורף אתר אינטרנט ייעודי במספר שפות. ביולי 2011 מונתה לראש מחלקת תקשורת בחטיבת דובר צה"ל וקודמה לדרגת אלוף-משנה. החל מ-2014 כיהנה בנוסף גם כסגנית דובר צה"ל. באוגוסט 2015 מונתה לצנזורית הצבאית הראשית. במאי 2016 העניק לה הרמטכ"ל גדי איזנקוט דרגה אישית של תת-אלוף.

בינואר 2020 פורסם כי ביקשה להקדים את פרישתה. בפברואר 2020 פרשה. נכון ל-2021, בן-אברהם היא מנהלת התקשורת של חברת NSO.

== השכלה ==
בן אברהם בעלת תואר ראשון מאוניברסיטת בר-אילן ותואר שני מאוניברסיטת חיפה והמכללה לביטחון לאומי. היא בוגרת תוכנית המנהיגות של קרן וקסנר.

== חיים אישיים ==
היא מתגוררת בהרצליה ואם לשלושה.

==קישורים חיצוניים==

* 
* 
* 
* 

==הערות שוליים==

קטגוריה:דוברות ישראליות
קטגוריה:דוברים ישראלים
קטגוריה:חיילי דובר צה"ל
קטגוריה:חיילות דובר צה"ל
קטגוריה:חיילי פיקוד העורף
קטגוריה:חיילות פיקוד העורף
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:צנזורים צבאיים ראשיים
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:בוגרות המכללה לביטחון לאומי
קטגוריה:בוגרי המכללה לביטחון לאומי
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:קצינות צה"ל בוגרות תוכנית המנהיגות הבכירה של קרן וקסנר
קטגוריה:חיילי צה"ל במלחמת לבנון השנייה
קטגוריה:הרצליה: אישים
קטגוריה:חיילות חיל הים הישראלי
קטגוריה:חיילי חיל הים הישראלי
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות שנולדו ב-1970
קטגוריה:ישראלים שנולדו ב-1970
המישור הגדול הדרומי

המישור הגדול הדרומי (בהונגרית: Dél-Alföld) הוא אחד מחבלי הונגריה המוגדרים לצרכים סטטיסטיים ותכנוניים ושוכן בחלקו הדרום-מזרחי של המדינה. הוא כולל בתוכו את המחוזות באץ'-קישקון, בקש וצ'ונגראד-צ'נאד. מרכז החבל נמצא בעיר סגד.

== ערים מרכזיות ==
{| class="wikitable" cellpadding="10"
! שם העיר !! אוכלוסייה
|-
| סגד || | 161,137
|-
| קצ'קמט || | 110,813
|-
| בקשצ'בה || | 59,732
|-
| הודמזוושרהיי || | 44,009
|-
| באיה || | 35,102
|}

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: חבלים
הומומורפיזם פרובניוס

באלגברה מופשטת, ובתורת גלואה הומומורפיזם פרובניוס (Frobenius endomorphism) הוא הומומורפיזם של חוגים חילופיים ממאפיין ראשוני, המעלה כל איבר בחזקת <math>p</math>. יש לו שימוש מיוחד בתורת גלואה - במקרה זה הוא אוטומורפיזם, ומהווה יוצר של חבורת הגלואה של הרחבת שדות לכל שדה סופי ממאפיין <math>p</math>.

==הגדרה==
יהי <math>R</math> חוג חילופי עם יחידה ממאפיין ראשוני <math>p>0</math>. הומומורפיזם פרובניוס <math>\phi _p :R \to R</math> מוגדר על ידי <math>\phi _p(a)=a^p</math> לכל <math>a \in R</math>.

זהו הומומורפיזם, משום ש-<math>\phi _p(ab)=(ab)^p=a^p b^p=\phi _p(a)(b)</math> (כי החוג חילופי), ו- <math>\phi _p(a+b)=(a+b)^p=\sum_{i=0}^{p}{ {p \choose i} a^i b^{p-i}} = a^p+b^p=\phi _p(a)+\phi _p(b)</math> לפי הבינום של ניוטון. כאשר <math>R</math> תחום שלמות (או תחום ללא נילפוטנטים) הוא גם חד-חד-ערכי, משום ש-<math>a^p=0</math> גורר ש-<math>a=0</math>.

לכן, כאשר מדברים על שדות סופיים ממאפיין ראשוני, זהו בהכרח אוטומורפיזם, משום שזו העתקה חח"ע בין קבוצות שוות עוצמה. באופן כללי, שדה ממאפיין חיובי הוא מושלם אם ורק אם הומומורפיזם פרובניוס שלו הוא אוטומורפיזם. כאמור, כל שדה סופי הוא מושלם, ומאידך שדה הפונקציות במשתנה אחד <math>\mathbb{Z}_p(t)</math> איננו מושלם - הומומורפיזם פרובניוס איננו על.

==בתורת גלואה==
===שדות סופיים===

נסתכל בשדה הבסיסי <math>\mathbb{F}_p = \left( \{ 0,1,...,p-1 \}, +, \cdot, \bmod p \right)</math> עם פעולות חיבור וכפל מודולו p, באשר p מספר ראשוני. נניח ש-<math>F/ \mathbb{F}_p</math> הרחבת שדות מממד סופי <math>t</math>. במקרה זה הומומורפיזם פרובניוס הוא אוטומורפיזם, השומר על איברי <math>\mathbb{F}_p</math>, לפי המשפט הקטן של פרמה. לכן, הוא שייך לחבורת גלואה <math>\operatorname{Gal}(F/ \mathbb{F}_p)</math>. יותר מכך, מתקיים:

משפט: הסדר של אוטומורפיזם פרובניוס הוא <math>O(\phi _p)=t= [ F : \mathbb{F}_p ] = | \operatorname{Gal}(F/ \mathbb{F}_p) |</math>.

לכן, מכך שמדובר בהרחבת גלואה וממד ההרחבה הוא <math>t</math>, גם גודל החבורה הוא <math>t</math>, ויחד עם המשפט נקבל שהיא ציקלית: <math>\operatorname{Gal}(F/ \mathbb{F}_p) \cong \mathbb{Z}/t\mathbb{Z}</math>. בפרט, לפי המשפט היסודי של תורת גלואה נובע ששדה השבת שלו הוא בדיוק <math>\mathbb{F}_p</math>.

===בממד אינסופי===
כאשר ההרחבה היא מממד סופי, אוטומורפיזם פרובניוס גם הוא בעל סדר אינסופי. בכל זאת, למשל במקרה של חבורת גלואה האבסולוטית <math>\operatorname{Gal}(\overline{\mathbb{F}_p}/ \mathbb{F}_p)</math>, הוא איננו יוצר את החבורה - החבורה ודאי לא ציקלית; היא יותר מסובכת. לפי תכונות של גבול הפוך, היות שהוא יוצר כל הרחבה סופית, הוא יוצר כל מנה מאינדקס סופי שלה.

==ראו גם==
*שדה סופי
*איבר פרובניוס

קטגוריה:תורת גלואה
קטגוריה:תורת המספרים האלגברית
קטגוריה:תורת השדות
מרכז הונגריה

מרכז הונגריה (בהונגרית: Közép-Magyarország) הוא אחד מחבלי הונגריה המוגדרים לצרכים סטטיסטיים ותכנוניים ושוכן במרכז המדינה. הוא כולל בתוכו את עיר הבירה בודפשט ואת מחוז פשט. מרכז החבל נמצא בבודפשט.
== ערים מרכזיות ==
{| class="wikitable" cellpadding="10"
! שם העיר !! אוכלוסייה
|-
| בודפשט || | 1,752,704
|-
| ארד || | 65,857
|-
| דונקסי || | 43,005
|-
| צגלד || | 35,537
|-
| ואץ || | 32,741
|}

== אתרי מורשת עולמית ==
* בודפשט
* גבעת הטירה בבודפשט
* כיכר הגיבורים
* שדרת אנדראשי

==קישורים חיצוניים==

== הערות שוליים ==

קטגוריה:הונגריה: חבלים
מרק ולש

מרק אנתוני ולש השלישי (באנגלית: Mark Anthony Welsh III; נולד ב-26 בינואר 1953) הוא גנרל בדימוס שכיהן כראש המטה של חיל האוויר של ארצות הברית.

==ביוגרפיה==
ולש נולד בטקסס. בשנת 1976 סיים את לימודיו באקדמיית חיל האוויר והחל את שירותו בחיל. למד טיסה, הטיס מטוסי A-10 ו-
F-16 ומטוסי אימונים, וצבר למעלה מ-3,400 שעות טיסה. השתתף במלחמת המפרץ. מילא שורה ארוכה של תפקידי פיקוד, לרבות פיקוד על טייסת קרב, מפקד כנף קרב, מפקד כנף באקדמיה של חיל האוויר ומפקד כוחות האוויר של ארצות הברית באירופה (במסגרת תפקיד זה פיקד על חיל האוויר השלישי, שתחום פעילותו מכסה למעלה מחמישים מדינות). כמו כן כיהן בתפקידי מטה שונים, לרבות כקצין במטה חיל האוויר ובפנטגון וכעוזר לעניינים צבאיים למנהל סוכנות הביון המרכזית, תפקיד שבו שימש כמקשר לעניינים צבאיים בין הסוכנות לבין משרד ההגנה של ארצות הברית. באוגוסט 2012 החל לכהן כראש המטה ה-20 של חיל האוויר של ארצות הברית. ב-1 ביולי 2016 סיים את תפקידו והוחלף על ידי גנרל דייוויד גולדפיין.

ולש הוא בעל תואר ראשון במדעים מהאקדמיה של חיל האוויר ובעל תואר שני בניהול משאבי מחשוב מאוניברסיטת ובסטר. כמו כן למד באוניברסיטה לביטחון לאומי, בתוכנית המנהלים של בית הספר למנהל עסקים באוניברסיטת הרווארד ובמספר בתי ספר לפיקוד ומטה של ארצות הברית.

ולש עוטר בעיטורים אמריקאים וזרים רבים, לרבות מדליית השירות המצוין של מחלקת ההגנה (שלוש פעמים), מדליית השירות המצוין של חיל האוויר (פעמיים), לגיון ההצטיינות (פעמיים), צלב התעופה המצוינת (פעמיים) ומדליית האוויר (פעמיים).

==קישורים חיצוניים==

* [http://www.af.mil/AboutUs/Biographies/Display/tabid/225/Article/104966/general-mark-a-welsh-iii.aspx מרק ולש] באתר חיל האוויר של ארצות הברית

קטגוריה:ראשי המטה של חיל האוויר של ארצות הברית
קטגוריה:טייסי חיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית השירות המצוין של מחלקת ההגנה
קטגוריה:בוגרי האוניברסיטה לביטחון לאומי
קטגוריה:מלחמת המפרץ: אישים
קטגוריה:אמריקאים שנולדו ב-1953
מגבטס

מגבטס, (המאה ה-5 לפנה"ס) היה מצביא פרסי, שכישלונו במצור על האי נקסוס גרר את המרד האיוני.

==ביוגרפיה==
על פי הרודוטוס מגבטס היה קרוב משפחתו של דריווש הראשון. הרודוטוס טוען גם שמאוחר יותר לאחר מלחמת פרס יוון ניסה המצביא הספרטני פאוסניאס לשאת לאשה את בתו של מגבטס. אם כי תוקידידס טוען דווקא שפאוסניאס נישא לבתו של חשיארש הראשון. 

בשנת 501 לפנה"ס הגיש טיראן מילטוס אריסטגורס בקשה לארטפרנס הסטרפ של סרדיס לספק לו 200 ספינות מלחמה לצורך כיבוש האי נקסוס. ארטפרנס קיבל אישור משושן ונתן לאריסטגורס את הספינות. את מגבטס הוא צרף למשלחת כשותף לפיקוד עם אריסטגורס. אולם קצין יווני בשם סקילכס התרשל בשמירה על אחת מהספינות שהיו נתונות לפיקודו של מגבטס, זה האחרון העניש אותו באכזריות. אריסטגורס שסקילכס היה ידידו זעם על כך והעליב את מגבטס. כנקמה החליט מגבטס להכשיל את המסע, הוא שלח שליחים לנקסוס כדי שיודיעו שם על ההתקפה המתקרבת. המצור הכושל ערך ארבעה חודשים ובסופו נאלצו הפרסים לסגת. המעשה גרר לבסוף מרד צד אריסגורס, המרד התפשט לכל איוניה וזכה לכינוי המרד האיוני.

חוקרים כגון משה עמית מפקפקים באמינות הסיפור, שכן לא נראה שמגבטס יבגוד במלכו רק לצורך נקמה אישית. ובהמשך הוא אף נזכר מדי פעם כממלא תפקידים צבאיים שונים. יש חוקרים הסבורים שהמצור נכשל לא באשמת מגבטס והפרסים האשימו את היוונים בכישלון. 

תוקידידס מזכיר גם שמגבטס היה הסטרפ של דאסקיליון והוחלף בארטבזוס בהוראת חשיארש הראשון.

==לקריאה נוספת==
* הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר [http://www.daat.ac.il/daat/vl/tohen.asp?id=119 "דעת"].
*משה עמית, תולדות יוון הקלאסית, הוצאת מאגנס, תשס"ב 

== הערות שוליים ==

קטגוריה:הממלכה האחמנית
קטגוריה:יוון העתיקה: היסטוריה צבאית
קטגוריה:מצביאים פרסים
סלובניה במשחקים הפאראלימפיים

סלובניה השתתפה לראשונה ב בברצלונה (1992). עד אז, הייתה סלובניה חלק מיוגוסלביה, והספורטאים הסלובנים התחרו במסגרת המשלחת היוגוסלבית. במשחקי החורף נטלה סלובניה חלק בכל הטורנירים מאז המשחקים הפאראלימפיים נאגנו (1998) למעט המשחקים הפאראלימפיים סולט לייק סיטי (2002).

==היסטוריה==
בהופעת הבכורה הפאראלימפית שלה כמדינה עצמאית שלחה סלובניה משלחת של שמונה ספורטאים (שבעה גברים ואישה אחת) אל המשחקים בברצלונה, אשר שבו למולדתם עם שלוש מדליות פאראלימפיות. האתלט פאניו איזלקר זכה בשתי מדליות זהב (קטגוריה C7), האחת בהדיפת כדור ברזל, והשנייה בזריקת דיסקוס כשקבע שיא פאראלימפי של 37.34 מטרים. במדליה נוספת זכתה דרגיצ'ה לרפוניק כששבה עם הארד בהדיפת כדור ברזל.

המשלחת הסלובנית לא הצליחה לזכות במדליית זהב נוספת עד המשחקים הפאראלימפיים אתונה (2004) בה קטפה מטייה פינטר את מדליית הזהב בטניס שולחן.

==ראו גם==
* סלובניה במשחקים האולימפיים
* סלובניה במשחקים האולימפיים לנוער

==קישורים חיצוניים==
* [http://www.paralympic.org/slovenia סלובניה] באתר הוועד הפאראלימפי הבינלאומי

==הערות שוליים==

קטגוריה:מדינות במשחקים הפאראלימפיים
קטגוריה:סלובניה: ספורט
יצחק כ"ץ (ראש עירייה)

יצחק כ"ץ (19 באוקטובר 1911 - 19 במרץ 2011) היה מתמטיקאי ומהנדס, ראש העיר השני של רחובות.

==ביוגרפיה==
יצחק כ"ץ נולד בשבלי, בליטא, אז חלק מהאימפריה הרוסית וב־1924, בגיל 13, עלה לארץ ישראל עם משפחתו והתיישבו בתל אביב. הוא למד בגימנסיה העברית "הרצליה" ובסיום לימודיו היה פעיל במסגרת תנועת הנוער הלומד. ב־1930 נסע ללימודים באוניברסיטת סורבון בפריז, צרפת. הוא התקבל ללימודי פיזיקה ומתמטיקה וסיים תואר ראשון תוך שנתיים. הוא חזר ארצה והתפרנס ממתן שיעורים במקצועות אלה. כעבור זמן שב לפריז וסיים לימודים בבית ספר לעבודות ציבוריות בהנדסה. הוא חזר ארצה והתקבל לעבודה בחברת סולל בונה, ששלחה אותו לבצע פרויקטים של בנייה בסוריה, בלבנון ובבחריין. במלחמת העולם השנייה הוא גויס ל, יחד עם מהנדסים נוספים, לשם ביצוע עבודות באיראן.

ב־1947 עבר לעיר רחובות ומונה למנהל הסניף המקומי של סולל בונה. בהיותו חבר במפא"י הוצע לו מטעמה להתמודד על ראשות עיריית רחובות ולאחר הבחירות שנערכו ב־1955 זכה בכהונה. הוא המשיך בבחירות נוספות וכיהן והכיהן בתפקיד זה עד 1967.

לאחר סיום כהונתו כראש עיריית רחובות שב יצחק כ"ץ לעבודה בסולל בונה ונשלח מטעמה לעבוד בזמביה לתקופה של שנה וחצי. בשנים 1969–1977 היה מנהל שיכון עובדים בסניפי באר שבע ואשדוד. בשנים 1977–1986 עבד עבור משרד הביטחון. בשנים 1987–1992 היה דירקטור מטעם הציבור בחברת "מינרב אחזקות".

==חיים אישיים==
היה נשוי לנִצָּה, בת המורה ואיש הציבור הפתח תקוואי, אליהו ירקוני (גרינפלד) ולהם שלושה ילדים.

==קישורים חיצוניים==

* [https://www.rehovotarchive.org.il/cgi-webaxy/item?337 יצחק כ"ץ] באתר הארכיון לתולדות רחובות

קטגוריה:ישראלים ילידי האימפריה הרוסית
קטגוריה:בוגרי גימנסיה הרצליה
קטגוריה:בוגרי הנוער העובד והלומד
קטגוריה:בוגרי אוניברסיטת פריז
קטגוריה:ראשי עיריית רחובות
קטגוריה:דירקטורים ישראלים
קטגוריה:מנכ"לים ישראלים
קטגוריה:עובדי משרד הביטחון
קטגוריה:ראשי רשויות מקומיות מטעם מפא"י
קטגוריה:מתמטיקאים ביישוב
קטגוריה:מהנדסים ביישוב
קטגוריה:מהנדסים ישראלים
קטגוריה:עובדי סולל בונה
קטגוריה:אישים הקבורים ברחובות
קטגוריה:ישראלים שנולדו ב-1911
קטגוריה:ישראלים שנפטרו ב-2011
BM-24

BM-24 היא רקטה ארטילרית סובייטית. היא מסוגלת לירות רקטות 240 מ"מ מ-12 קני שיגור. 
ישנן 2 גרסאות ל-BM-24, הראשונה היא משגר שנישא על ידי משאית ZiL-151 6X6 ועלייה משגר והשנייה היא משגר שנישא על ידי טרקטור ארטילרי AT-S. רוב המערכות הותקנו על משאיות מתוצרת זיל. ייצור המערכת נמשך עד לשנות ה-80 של המאה ה-20. 

==משתמשים==
*
* - היו מספר משגרים שנלקחו כשלל ממצרים במלחמת ששת הימים והיו בשימוש עד מלחמת לבנון הראשונה.
*
*
*
*
*

==קישורים חיצוניים==

* [http://rbase.new-factoria.ru/missile/wobb/bm24/bm24.shtml תיאור המערכת] 

קטגוריה:רקטות ארטילריות סובייטיות
קטגוריה:כלי רכב שהושקו ב-1949
פאבולה וסוז'ט

פאבולה וסוז'ט (ברוסית: Сюжет и фабула, מילולית: הסיפור והעלילה) הם מונחים ספרותיים בנרטולוגיה לניתוח סטרוקטורליסטי של הפורמליזם רוסי.

הפאבולה, כלומר הסיפור, מציגה את סדר האירועים הכרונולוגי לפיו התרחשו אירועים מסוימים בנרטיב. עם זאת, מאחר שיצירה איננה חייבת להופיע בסדר הכרונולוגי של הסיפור אלא יכולה לתאר אירועים בסדר אחר באמצעות למשל היזכרות באירוע טראומתי, הונח המושג סוז'ט.

הסוז'ט, העלילה, מציג את הסדר בו בפועל מסודרים האירועים בנרטיב ולמעשה הוא תלוי מחבר. כלומר פאבולה אחת, רצף מסוים של אירועים, יכול להיות מתואר בידי מחבר בסוז'טים רבים. כך באמצעות הסוז'ט, יכול המחבר לתמרן את התרחשויות הנרטיב ולהדגיש אירוע אחד על חשבון אחר בהתאם להעדפותיו.

== לקריאה נוספת ==
<div class="mw-content-ltr">
* Фабула // Словарь литературоведческих терминов / Ред.-сост.: Л. И. Тимофеев и С. В. Тураев. — М.: «Просвещение», 1974. — С. 432. — 509 с. — 300 000 экз.
</div>

קטגוריה:נרטולוגיה
BM-27 אוראגן

BM-27 "אוראגן" (רוסית: "РСЗО 9К57 "Ураган) הוא משגר רקטות שיוצר בברית המועצות וכיום מיוצר ברוסיה. השימוש ב־BM-27 החל בצבא האדום בברית המועצות. פירוש המילה הרוסית "אוראגן" הוא הוריקן.

==תיאור==
ה"אוראגן", או מערכת ה-BM-27 כוללת משגר רב-קני 220 מ"מ.
ה"BM-27" מוצב על משאית ZIL-135 והוא כמעט זהה לפרוג-7. ה-BM-27 מונע באמצעות שני מנועי בנזין והוא מגיע עד ל-65 קמ"ש על הכביש. מנוע אחד מניע את ארבעת הגלגלים הימניים והשני את ארבעת הגלגלים בצד שמאל. ה-ZIL-135 מסוגל לנסוע עד 500 ק"מ.
תא הנהג ב-ZIL-135 מוגן מפני אב"כ, כך שאם הצוות יורה טילים כימיים הוא לא ייפגע מפני חומרים מסוכנים.
לפני הירי, חייב הצוות להכין את ה-ZIL-135 לירי בעזרת שקעים לייצוב המשאית ובעזרת מגן הדף מאחורי תא הנהג.
המשגר בעל 16 קנים, והוא יכול לירות ראשי נפץ קונבנציונליים ולא קונבנציונליים (אב"כ). כל רקטה שוקלת 280.4 ק"ג וכל ראש נפץ שוקל בין 90 ל-100 ק"ג (תלוי בסוג ראש הנפץ).
קצב האש הוא 20 שניות.

בגלל גודל ראש הנפץ, ה-BM-27 יעיל מאוד בהנחת מוקשים, כשהוא יכול להניח ממספר מוקשים בודדים ועד שדה מוקשים שלם. טקטיקות מסוג זה היו בשימוש ברית המועצות במלחמת אפגניסטן.

כאשר כל 16 הרקטות שוגרו, 9T452 (עוד משאית מבוססת ZIL-135) מסייעת בהטענת המשגר, הטענת המשגר כולו לוקחת בערך 20 דקות.

==גרסאות דומות==
צבא אוקראינה משתמש במשגר אך על משאיות מסוג KrAZ בעלת 6 גלגלים והם הופעלו באופן נרחב במהלך מלחמת האזרחים באוקראינה.

==משתמשים==
* - מס' משגרים לא ידוע
* - 49
* - 139
* - 18 (לא בשימוש)
* - מס' משגרים בודדים, התקבלו ב-2011 מרוסיה
* - 84
* - 3
* - מס' משגרים לא ידוע
* - 12
* - 54
* - 48
* - 11
* - 35
* - 36
* - 180
* - 500-800
* - 13

==קישורים חיצוניים==

קטגוריה:רקטות ארטילריות סובייטיות
קטגוריה:כלי רכב שהושקו ב-1975
אקרון

אקרון (באנגלית: Akron) היא בירת מחוז סאמיט במדינת אוהיו בארצות הברית. העיר שוכנת על גדות נהר קויאהוגה הקטן (Little Cuyahoga River) בצפון-מזרח אוהיו. בעיר התגוררו 190,469 בשנת 2020, והיא העיר החמישית בגודלה באוהיו. במטרופולין שלה מתגוררים 702,219 תושבים (נכון ל-2020).
בנוסף היא גם עיר תאומה של קריית עקרון הישראלית עקב שמן הדומה.

==היסטוריה==
ב-1811 התיישב באזור העיר של היום פול ויליאמס. כעבור כמה שנים הוא הציע לגנרל סיימון פרקינס, שהיה הסוקר של השמורה המערבית של קונטיקט (Connecticut Western Reserve; כיום צפון-מזרח אוהיו), להקים ביחד איתו עיירה בנקודה הגבוהה ביותר של תעלת אוהיו ואירי (Ohio and Erie Canal) המתפתחת. השניים יסדו את העיירה ב-1825. מקור שמה של העיר הוא במילה היוונית "אקרון" (ἄκρον) שמשמעותה היא "פסגה", והוא ניתן לה בשל מיקומה בפסגת התעלה.

ב-1833 נוסדה העיירה נורת' אקרון (מילולית: אקרון הצפונית) ושמה של אקרון שונה לסאות' אקרון (מילולית: אקרון הדרומית). המצב נותר כך עד שתי העיירות התאחדו לאחת בשם אקרון ב-1836. ב-1840 נוסד מחוז סאמיט ואקרון הפכה לבירתו כעבור שנה. ב-1865 קיבלה אקרון מעמד של עיר.

בסוף המאה ה-19 ובתחילת המאה ה-20 נפתחו בעיר מספר חברות גדולות לעיבוד גומי וייצור צמיגים, בהן גודייר ופיירסטון, והעיר כונתה "בירת הגומי העולמית". בהמשך החברות תרמו לגדילת העיר בכך שהקימו שכונות לעובדיהן.

תעשיית הגומי המשיכה לצמוח בעשורים שלאחר מכן וקידמה את התפתחות העיר. מצב זה נמשך עד לשנות ה-70 וה-80 של המאה ה-20, בהן החלה הצטמצמות של תעשיית הגומי.

==כלכלה==
למרות השקיעה של תעשיית הגומי, היא עדיין מהווה חלק חשוב בכלכלת העיר, כשהבסיס הראשי של חברת גודייר עדיין נמצא בעיר, וגם לחברת הצמיגים היפנית ברידג'סטון, שרכשה את חברת פיירסטון ב-1988, יש בסיס משני בעיר. כמו כן, הכלכלה המקומית נשענת על מספר תעשיות נוספות. משרדי ההנהלה של מספר חברות גדולות נמצאות בעיר, ביניהן GOJO, הבנק FirstMerit, רשת השיווק Acme ועוד.

==גאוגרפיה==
אקרון שוכנת על גדות נהר קויאהוגה הקטן בצפון-מזרח אוהיו. העיר נמצאת על רמת אלגייני (Allegheny Plateau) באזור הימות הגדולות, והיא נמצאת במרחק של כ-63 קילומטרים דרומית לימת אירי.

===אקלים===
אקרון נמצאת באזור בו שורר אקלים יבשתי לח, האופייני למערב התיכון. האקלים מתאפיין בחורפים קרים אך יחסית יבשים (אם כי לעיתים קרובות יש כמויות גדולות יחסית של שלגים), באביב עם טמפרטורות חמות יותר ובו יורדים גשמים רבים יותר, בקיץ חמים אך גשום ולח ובסתיו יחסית חמים ויבש. ממוצע המשקעים השנתי עומד על 1,006 מילימטרים.

==חינוך==
בעיר שוכנת אוניברסיטת אקרון אשר הוקמה ב־1870, ידועה במרכז הגדול שלה לחקר פולימרים.

==תחבורה==
את העיר משרת נמל התעופה האזורי אקרון-קנטון, הנמצא בעיר גרין במרחק של כ-16 קילומטרים דרום-מזרחית לעיר. הנמל משרת גם את העיר קנטון. בתוך העיר נמצא נמל התעופה הבינלאומי אקרון פולטון, שלמרות שמו המטעה משמש בעיקר לתעופה כללית.

העיר נמצאת על המסלול של כביש בין-מדינתי 77, המקשר בין העיר קולומביה בקרוליינה הדרומית והעיר קליבלנד בקרבת אקרון, וכביש בין-מדינתי 76, המקשר בין מדינת אוהיו והעיר קמדן בניו ג'רזי.

==תושבים נודעים מאקרון==
תושבים נודעים אשר נולדו באקרון, אוהיו כוללים את:
* לברון ג'יימס, כדורסלן בליגת הNBA
* סטף קרי, כדורסלן בליגת הNBA
* כריסי היינד, סולנית להקת הפריטנדרס

==ערים תאומות==
לאקרון יש שתי ערים תאומות:
* 
* 

==קישורים חיצוניים==

* 
* 
* 

==הערות שוליים==

קטגוריה:אוהיו: ערים
קטגוריה:יישובים שהוקמו ב-1825
גבריאל זאב מרגליות

עם הרב [[אברהם אהרן יודלביץ. 1925]]
הרב גבריאל זאב מרגליות (כונה רֶבּ וֶעלְוְול; שם המשפחה נהגה: מרגוֹליס; כ"ז בחשון תר"ח, 6 בנובמבר 1847, וילנה - י"א באלול תרצ"ה, 9 בספטמבר 1935, ניו יורק) היה רב ליטאי-אמריקאי, רבה של בוסטון, ראב"ד "עדת ישראל" בניו יורק, ונשיא כנסת הרבנים האורתודוקסית בארצות הברית ובקנדה.

==ביוגרפיה==
נולד בווילנה לרב המקובל יחיאל יצחק (נפטר תרנ"ג) ולבונא חיה (נפטרה תרנ"א). למד בישיבת וולוז'ין, ובשנת תרכ"ט (1869) נסמך לרבנות על ידי הרב יעקב בריט והנצי"ב מוולוז'ין. נישא לרבקה מייטא בתו של רבי מנחם נחום קפלן, "רבי נחומקה מהורודנה". ב-1872 התמנה לשמש כרבה של דוברובה, הסמוכה למוהילב שבאימפריה הרוסית, ואחריה בעיירה יאשינובקה. בשנת 1879, לאחר פטירת חמיו, התמנה כמו"צ בהורודנה, משרה בה שימש 27 שנים. ב-1881 נפטרה אשתו הראשונה, ומאוחר יותר הוא נישא בשנית. ב-1899 השתתף בקונגרס הציוני העולמי השלישי בבזל, אך בהמשך שינה את טעמו וסבר שהציונות והשאיפה לשינוי ורפורמה דתית כרוכים זו בזו, ולכן הפך למתנגד חריף לציונות. הוא חבר לרב אליהו עקיבא רבינוביץ, עורך "הפלס" בניסיון לארגן ועידה רבנית גדולה נגד התנועה הציונית, ניסיון שלא צלח.

ב-1907 היגר לארצות הברית. בארצות הברית שימש בתחילה כרב הראשי של בוסטון (1907-1910), ולאחר מכן עבר, בשל מחלוקת על כשרות, לניו יורק, וכיהן מ-1912 כראב"ד "עדת ישראל" בניו יורק, ונשיא כנסת הרבנים האורתודוקסית בארצות הברית ובקנדה. ועמד גם בראש כולל אמריקה. הוא נודע בגישתו הבלתי מתפשרת בענייני הלכה והיה מעורב בפולמוסים בענייני כשרות.

נפטר בי' באלול תרצ"ה, 8 בספטמבר 1935, בניו יורק כ"זקן הרבנים בארצות הברית".

השאיר אחריו את בניו: הרב מנשה מרגליות שהיה רב בברוקלין, נחמיה ואליעזר גרשון מרגליות, ובתו איטא לאה אשת הרב עוזיאל טוביה גולדברג.

==ספריו==

גולת הכותרת של פעילותו הספרותית-תורנית היו חמשה חומשי תורה עם פירושו "תורת גבריאל" והערותיו בשם "נחל גבים", אותם שלח להדפסה בירושלים כדי לתמוך כלכלית במשפחות עניות שראשיהן עסקו בהדפסת הספר. מלבד ספריו העוסקים בפרשנות לתורה ולהגדה של פסח, ובדרוש, הוא כתב גם תשובות הלכתיות, חלקן נדפסו בתוך ספרו "חרוזי מרגליות" ואחרות משוקעות בספרי השו"ת של בני דורו, הוא עסק בשאלות שמשקפות את האקטואליה הדתית של יהדות ארצות הברית בתקופתו, למשל: האם בהיעדר ברירה אחרת יש להורות לאנשים לקבוע בפתח ביתם מזוזה שהודפסה על נייר ואינה כשרה לפי ההלכה, כדי שלמצער, לא תשתכח מצוות המזוזה במקומות בהם לא היה ניתן להשיג מזוזות כשרות, או שמחירן היקר הרתיע את הציבור מלקנותן. וכן בהיתר גיור במצב של התבוללות.<ref></ref>

* אגדת אזוב - גאולת אברהם - גבורות אל, על הגדה של פסח

* תורת גבריאל - פירוש על חמישה חומשי תורה
* גנזי מרגליות - ביאור על חמש מגילות.
* שם עולם - הגות, על פי מדרשים
* חרוזי מרגליות- הגות ודרושים.

==קישורים חיצוניים==

* 
* 
* 

===ספריו===
* 
** 
** 
* 
* 
** 
** 
** 
** 
* 
* 
* 

==הערות שוליים==

קטגוריה:מחברי ספרות תורנית
קטגוריה:פרשני הגדה של פסח
קטגוריה:רבנים ליטאים
קטגוריה:בוסטון: רבנים
קטגוריה:ניו יורק: רבנים
קטגוריה:בוגרי ישיבת וולוז'ין
קטגוריה:אבות בתי דין
קטגוריה:אמריקאים שנולדו ב-1847

קטגוריה:אמריקאים שנפטרו ב-1935
זנגבילאים

זנגבילאים (שם מדעי: Zingiberales) היא סדרת צמחים בעלי פרחים. הסדרה מוכרת במיון המדעי מזה מספר עשורים וכוללת כמה צמחי מאכל כמו זנגביל (ממנו היא יורשת את שמה), הל, כורכום במשפחת הזנגביליים ובננה במשפחת המוזיים. כמו כן נכללים בה צמח הקאנה וציפור גן עדן. על פי הניתוח המקובל התפתחה הסדרה לפני כ-80 מיליוני שנים יחד עם סדרה הקרובה אליה, הקומלינאים.

מיני הסדרה צומחים בדרך כלל באזורים טרופיים באסיה, בדרום אמריקה ובחלקה הדרומי של אפריקה.

==מיון==
בסדרה נכללות המשפחות הבאות:
* זנגביליים
* מוזיים
* Cannaceae
* Costaceae
* Heliconia
* Lowiaceae
* Marantaceae (למשל מרנטה וקלתאה)
* Strelitziaceae (למשל רבנלה וציפור גן עדן)

==קישורים חיצוניים==

* 

*
קטגוריה:צמחים שתוארו ב-1854
קטגוריה:טקסונים שתוארו בידי אוגוסט גריסבך
קטגוריה:סדרות צמחים
מדליית השירות המצוין (צבא ארצות הברית)

מדליית השירות המצוין (באנגלית: Distinguished Service Medal ובקיצור DSM) היא עיטור של צבא ארצות הברית עבור חיילים שהתבלטו בשירות מצוין תחת אחריות גדולה. העיטור הוענק בנסיבות מיוחדות גם לאנשים אחרים, בכפוף להצטיינותם בזמן מלחמה נגד אויב של ארצות הברית.

העיטור הוכרז בצו נשיאותי של נשיא ארצות הברית ב-2 בינואר 1918 ואושר על ידי הקונגרס ב-9 ביולי 1918.

==תיאור העיטור==
בחזית העיטור סמל ארצות הברית בצבע זהב מוקף באמייל כחול בקוטר של 1.5 אינץ' ועליו חרוט בזהב הביטוי "FOR DISTINGUISHED SERVICE MCMXVIII”. בגב העיטור מקום לחריתת שם המעוטר. MCMXVIII מייצג בספרות רומיות את השנה 1918.

==קישורים חיצוניים==

* [https://web.archive.org/web/20150927224313/http://www.tioh.hqda.pentagon.mil/Catalog/Heraldry.aspx?HeraldryId=15240&CategoryId=3&grp=4&menu=Decorations%20and%20Medals&ps=24&p=0 על העיטור] באתר המכון להרלדיקה
* [http://www.gpo.gov/fdsys/pkg/CFR-2008-title32-vol3/xml/CFR-2008-title32-vol3-sec578-11.xml על העיטור] באתר משרד ההוצאה לאור הלאומית של ארצות הברית
* [http://www.gpo.gov/fdsys/pkg/USCODE-2006-title10/pdf/USCODE-2006-title10-subtitleB-partII-chap357.pdf עיטורי הכוחות המזוינים של ארצות הברית] בספר החוקים של הקונגרס

*
קטגוריה:ארצות הברית: עיטורים
קטגוריה:צבא ארצות הברית
מימייה

[[רועה מקיבוץ אפיקים, מצויד בכובע, מקל ומימייה.]]
מימיית עץ מ[[המאה השביעית, גרמניה]]
מימייה מ[[חרס אדום מהמאה ה-14]]
מימייה היא מכל או בקבוק המיועד למי שתייה ומעוצב באופן המאפשר את נשיאתו ושימושו על ידי מטיילים, חיילים או עובדים בשטח. לרוב מחוברת למימייה רצועת כתף או רצועה המאפשרת את נשיאתה על החגורה. לעיתים קרובות המימייה מכוסה בבד או תרמיל נשיאה קטן מותאם, שנועד להגן עליה ולבודד את המשקה שהיא מכילה מפני חום או קור.

מימיות עתיקות היו עשויות לרוב מעור או מסוג של דלעת שתוכנה רוקן. בהמשך יוצרו המימיות מבקבוקי זכוכית שנישאו בתוך סל ארוג מותאם. מכסה המימיות היה לרוב פקק שעם. עד אמצע המאה ה-20 הוכנו המימיות מפח, פלדת אל-חלד או אלומיניום, עם פקק מוברג שלרוב אובטח לגוף המימייה באמצעות שרשרת או רצועה קצרה כדי שלא יאבד. מימיות אלו היוו שיפור לעומת מימיות הזכוכית, אך הן היו פגיעות ליצירת חורים ודליפות במקרה של נפילה. כיום המימיות המודרניות עשויות כמעט תמיד מסוג כלשהו של פלסטיק, במיוחד פוליאתילן או פוליקרבונט. הן לרוב קלות משקל כמו מימיות המתכת ואף יותר מהן, והן עמידות יותר בפני דליפות.

==שימוש צבאי==

בצה"ל, מסדר מימייה הוא מסדר שבו החיילים נדרשים לשתות ממימיותיהם במהלך פעילות, לבל יתייבשו.

<gallery>
Flickr - Israel Defense Forces - Infantry Instructors Course (4).jpg|חיילות צה"ל שותות ממימיות ב"מסדר מימייה"
Музей истории донецкой милиции 059.jpg|מימיית מתכת צבאית, אוקראינה
2011-29-21 Canteen, Water, 1918 (5517819640).jpg|מימיית מתכת צבאית מכוסה בבד קנבס, ארצות הברית
</gallery>

== ראו גם ==
* נאד
* תרמוס

==קישורים חיצוניים==

קטגוריה:מכלים
קטגוריה:בקבוקים
קטגוריה:ציוד סיירות
יחד - העמותה לחייל הבודד

יחד - העמותה לחייל הבודד היא עמותה למען חיילים בודדים בישראל, התומכת בחיילים בעת גיוסם לצה"ל, בתקופת השירות הצבאי ולאחר שחרורם מהשירות. 
== היסטוריה ==
העמותה הוקמה בשנת 2004 תחת השם "ישראלים בכחול ולבן", במטרה לתמוך ולסייע לחיילי צה"ל. עם השנים, התפתח בסיס הפעילות של העמותה בחיפה, בדגש על חיילים המתגוררים בצפון. בשנת 2009 נרשמה עמותת יחד. בצה"ל משרתים כ-5,000 חיילים בודדים. מתנדבי העמותה פועלים בשיתוף עם צה"ל, במטרה לסייע לכל צורכי החיילים, מעבר לצורכי הצבא.

פעילות העמותה כוללת אספקת אוכל לחיילים לסופי שבוע ולחגים על בסיס קבוע, איסוף ריהוט וציוד חשמלי מתורמים והעברתם אל בתי החיילים, סיוע במקרים בהם חיילים נקלעים לקשיים כלכליים, תמיכה במקרים של קשיי התנהלות מול מוסדות ואף השתתפות באירועים חגיגיים בהם טקסי השבעה ואירועים אליהם מוזמנים בני משפחות של חיילים.

מרכז העמותה נמצא ברחוב נורדאו 12 בחיפה, ובו משרדי העמותה ומועדון לחיילים.

== קישורים חיצוניים ==
* 

* 
* 

קטגוריה:ארגונים חברתיים בישראל
קטגוריה:רווחת חיילי צה"ל
קטגוריה:ישראל: ארגונים העוסקים בצה"ל
קטגוריה:שירות בצה"ל
קטגוריה:ישראל: עמותות
קטגוריה:חיילים בודדים
בורז'

בורז (בצרפתית: Bourges) היא עיר בצרפת על נהר יוור והיא הבירה של מחוז שר.

==אטימולוגיה==
שם העיר נובע או משם התושבים המקוריים, הביטוריגים, או מהמילה הגרמנית בורג, שמשמעותה יישוב או כפר. הקלטים קראו לעיר אווראיכון, והלטינים אוואריקום.

==היסטוריה==
במלחמת גאליה, הגאלים דגלו בטקטיקה של אדמה חרוכה. וכאשר עברו בבורז' התחננו בפניהם אזרחי בורז' שייחוסו על עירם. הגאלים הסכימו עקב היות העיר מבצר מוקף ביצות שקל להגן עליו. לאחר המצור על העיר נכבשה והושמה העיר על ידי הכוחות של יוליוס קיסר, ורק 800 תושבים ניצלו.

בורז' הוכרזה כעיר רומית והוקמו בה אמות מים, מרחצאות ואמפיתאטרונים. החומה של העיר, בגודל 40 הקטאר, נבנתה בחלקה מאבנים שנלקחו ממבנים ציבוריים שנהרסו במלחמה.

הקתדרלה הגותית בעיר נבנתה במאות ה-12-13 והיא אתר מורשת עולמי.

==ערים תאומות==
הערים התאומות של בורז' הן:

* 
* 
* 
* 
* 
* 
* 

==ראו גם==
*המצור על אוואריקום
*קתדרלת בורז'

==קישורים חיצוניים==

* 

* 
* 
* [http://berrichou.free.fr/ בורז'] באתר מחוז שר.

קטגוריה:סאנטר-עמק הלואר: ערים